ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-233049/5-2017

29.05.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1883/2016 (2129/2016), за набавку Пројектовање, израда и монтажа стабилног система усисавања и система отпрашивања силоса пепела – ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** Из Тендерске документације захтевано је:

*4*.2  ДОДАТНИ УСЛОВИ

ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА

Услов:

Пословни капацитет

Понуђач располаже неопходним пословним капацитетом ако:

је у периоду 2014., 2015. и 2016. год. извршио услуге: Изведени системи отпрашивања са врећастим филтерима на постројењима за издвајање пепела, цемента и сличних прашкастих хигроскопних материјала неметалног карактера у укупној вредности која је једнака или већа од 20.000.000,00 дин.

Доказ:

Потписане и оверене потврде купаца, копије уговора и фактура.

У тексту обрасца бр.6, Потврда о референтним набавкама стоји:

Изведени системи отпрашивања са врећастим филтерима на постројењима за издвајање пепела, цемента и сличних прашкастих хигроскопних материјала неметалног карактера у уговореном року, обиму и квалитету **и да у гарантном року није било рекламација на исте:**

Тендером се траже Референтне Набавке у протеклих 3 година. Обзиром да су системи са оваквом опремом веома сложени, гарантни периоди могу бити и 2-3 године.

Зато молим да се из овог текста избаци део реченице: и да у гарантном року није било рекламација на исте, а уместо тога да се наведе: **да није прекршио своје обавезе из гарантног рока.**

**ОДГОВОР 1:**

Наручилац набавља комплексан систем и жели да обезбеди понуђача који ће бити способан да пројектује изради и монтира поуздан систем. Неостатак рекламација у гарантном року је важан показатељ способности понуђача да Наручиоцу обезбеди систем који ће функционисати на начин који је Наручиоцу потребан. Наручилац у јавној набавци није истакао да мора протећи цео гарантни период да би се добила рефернца (што показују и године које је изабрао за референтне), већ самим дефинисањем година у којима системи морају бити завршени обезбедио проток довољног периода који би указао на поуздан рад система. Односно, сама референца подразумева да у гарантном року није било рекламације, а до дана потписивања референце. Наравно, Наручилац увек има право да провери наводе наведене на референтним потврдама.

**ПИТАЊЕ 2:**

3.1.3. ПРЕДВИЂЕНИ РАДОВИ

ОБИМ И САДРЖАЈ

Предметном техничком документацијом обухватити све потребне елементе који треба да има више повезаних целина и то:

1. Пројектовање, израда и испорука система за уклањање наталожене прашине у објекту за складиштење пепела и делу транспортног моста за допрему пепела и шљаке
2. Пројектовање, израда и испорука елемената филтерских јединица како би се обезбедио **потребан подпритисак у силосним ћелијама,**

ТЕХНИЧКА СПЕЦИФИКАЦИЈА ОПРЕМЕ И РАДОВА

................ Обезбедити проток ваздуха након филтера од 31500 м3/х по једном вентилатору. Смањити филтерско оптерећења што би се остварило повећањем филтерске површине на минимум 350 м2.  Усагласити постојећу опрему. Оваквом реконструкцијом би се филтерско оптерећење приближило предвиђеном од стране испоручиоца опреме ~90 м3/м2/х.

Како је тендером тачно дефинисано које врсте реконструкција се требају извршити на отпрашивању у силосу, сагледавајући сву опрему која се користи за овај систем, сматрамо да није могуће да се обезбеди потребни потпритисак у силосним ћелијама. Зато молим да се из тендерског захтева избаци обезбеђење подпритиска у силосу као један од захтева тендера.

**ОДГОВОР 2:**

Сврха расписивања ове јавне набавке, у делу везаном за систем отпрашивања силоса, јесте да се обезбеди потребни подпритисак у силосима. Самим тим, немогуће је одустати од тог захтева. Познавајући целокупну проблематику овдашњег пнеуматског транспорта није постављен захтев да се у силосима никада не сме јавити надпритисак јер би такав услов, реално тешко био остварив, али се мора смањити број таквих случајева у односу на досадашњу праксу. Због тога је постављен услов који је остварив и мерљив и водио би томе да се смањи број случајева надпритиска у силосима а то је да се у сваком тренутку мора остварити проток ваздуха након филтера од 31500m3/h по једном вентилатору. То ће бити показатељ да ли је Пружалац услуге испунио свој задатак или не. Што се тиче предложене реконструкције, понуђачи нису дужни да се ње стриктно придржавају ако на неки други начин могу да остваре основни задатак, да у сваком тренутку обезбеде проток ваздуха након филтера од 31500m3/h по једном вентилатору**.**

Наведена појашњења сматрају се саставним делом конкурсне документације за предметну јавну набавку.